Do leta 1990 je Hašek igral za kluba HC Pardubice in Dukla Jihlava. V letih 1987, 1989 in 1990 je bil izbran za najboljšega hokejista češkoslovaške lige, med letoma 1986 in 1990 pa še za najboljšega vratarja lige. Z žametno relovucijo so se meje države odprle in Hašek se je preselil v ZDA s ciljem igranja v ligi NHL. Začel je pri klubu Indianapolis Ice v ligi IHL, kjer je igral dve nepolni sezoni, v sezoni 1990/91, šest let po svojem naboru, je podpisal za Chicago Blackhawkse.